KLASA: Službeno

Split, 16. travnja 2019.

1. ***Osnovnim školama kojima je osnivač SDŽ***
2. ***Osnovnim školama kojima je osnivač Grad Split***
3. ***Osnovnim školama kojima je osnivač Grad Makarska***
4. ***Srednjim školama***
5. ***Odgojno-obrazovnim ustanovama drugih osnivača***
* svima

n/p ravnatelja

Predmet:

1. **JAVNI POZIV ZA PRIJAVU UČENIKA NA TESTIRANJE I STJECANJE STATUSA POLAZNIKA CENTRA IZVRSNOSTI:**

**- MATEMATIKE**

**- INFORMATIKE**

**- NOVIH TEHNOLOGIJA**

**- PRIRODOSLOVLJA**

* ***VAŽNO***

1. Izrazi *poštovani, učenik, polaznik, nastavnik i mentor* koji se koriste u ovom pozivu odnose se jednako na muški i ženski rod

2. Izraz *nastavnik* koristi se jednako za učitelje u osnovnoj školi i za nastavnike u srednjoj školi

Poštovani,

Kroz proces natjecanja u znanju i provedbu državne mature, uočen je ***veliki broj potencijalno darovitih učenika*** koji postižu izvanredne rezultate, ali do sada o njima nije bilo posebne ni sustavne brige. Uspostavom Centra izvrsnosti matematike u školskoj godini 2016./17., Centra izvrsnosti informatike i novih tehnologija u školskoj godini 2017./18. te Centra izvrsnosti prirodoslovlja u školskoj godini 2018./2019. želi se potaknuti uspostava sustavne brige o učenicima koji pokazuju interes za ova područja.

Isto tako, kroz kompetitivne procese u obrazovanju uočen je ***veliki broj nastavnika-mentora*** koji dodatnim trudom i radom prepoznaju potencijalno darovite učenike, uključuju ih u poseban rad te ostvaruju iznadprosječne rezultate.

Zakon o odgoju i obrazovanju u osnovnim i srednjim školama u članku 63. nalaže školama obvezu ***uočavanja, praćenja i poticanja darovitih učenika***. Ipak, iako je Zakon jasno propisao smjernice, nije postojala provedbena politika koja bi dovela do realizacije sustavnog rada s potencijalno darovitim učenicima.

Svjesni ograničenja sustava i redovitog nastavnog procesa, a zbog potencijalno darovite djece i kvalitetnih nastavnika u Splitsko-dalmatinskoj županiji, odlučili smo ustrojiti novi sustav u kojem svi oni mogu dati daleko više.

Upravo iz tih razloga, Splitsko-dalmatinska županija pokrenula je projekt **„CENTAR IZVRSNOSTI SPLITSKO-DALMATINSKE ŽUPANIJE“** s namjerom stvaranja sustavnih okvira za prepoznavanje, uključivanje i rad s potencijalno darovitim učenicima, ali i otvaranje mogućnosti rada i napredovanja darovitih mentora.

U sastavu Centra izvrsnosti SDŽ (u nastavku CI SDŽ), ustrojena su četiri centra izvrsnosti:

1. **Centar izvrsnosti matematike,** kojem je škola domaćin III. gimnazija, Split,
2. **Centar izvrsnosti informatike,** kojem je škola domaćin Elektrotehnička škola Split, Split
3. **Centar izvrsnosti novih tehnologija,** kojem je škola domaćin Tehnička škola za strojarstvo i mehatroniku, Split,
4. **Centar izvrsnosti prirodoslovlja,** kojem je škola domaćin Prirodoslovna tehnička škola - Split

Centri trebaju okupiti najbolje, potencijalno darovite učenike odabrane putem prethodnog testiranja, a temeljem iskazanog interesa i postupka prijava.

Centri, također, trebaju okupiti najbolje nastavnike - mentore za rad upravo s potencijalno darovitim učenicima kroz posebno kreirane module odabrane temeljem prijave na Javni poziv i iskazom zainteresiranosti koji će se objaviti naknadno.

Prethodna testiranja učenika koji žele steći status polaznika obavit će se po sljedećem rasporedu:

1. **Centar izvrsnosti informatike:** 18. svibnja 2019. u prostorima Elektrotehničke škole Split, Teslina 2, Split

2. **Centar izvrsnosti novih tehnologija:** 18. svibnja 2019. u prostorima Tehničke škole za strojarstvo i mehatroniku, Zrinsko-Frankopanska 23, Split

3. **Centar izvrsnosti matematike:** 25. svibnja 2019. u prostorima III. gimnazije, Matice hrvatske 11, Split

4. **Centar izvrsnosti prirodoslovlja:** 25. svibnja 2019. u prostorima Prirodoslovne tehničke škole, Matice hrvatske 11, Split

O točnom vremenu održavanja testiranja bit će pravodobno obaviješteni svi prijavljeni kandidati (učenici i mentori) objavom na sljedećim web stranicama:

- Splitsko-dalmatinska županija: <http://www.dalmacija.hr>/

- Centar izvrsnosti SDŽ: <https://ci-sdz.hr/>

- III. gimnazija: <http://www.trema.hr>/

- Elektrotehnička škola Split: <http://ss-elektrotehnicka-st.skole.hr>/

- Tehnička škola za strojarstvo i mehatroniku: <http://ss-tehnicka-st.skole.hr/>

- Prirodoslovna tehnička škola Split: <http://www.ss-prirodoslovna-tehnicka-st.skole.hr/>

Rad u Centrima izvrsnosti planiran je subotom u rasporedu rada od 4 (četiri) školska sata s odmorom od pola sata. Nastava bi se odvijala u jutarnjoj smjeni u prostorima škola koje su domaćini centara izvrsnosti, a raspored će se uskladiti s prijevozom učenika i mentora koji putuju.

Splitsko-dalmatinska županija i Centar izvrsnosti SDŽ osigurat će, organizacijski i financijski, sve preduvjete za nesmetan i kvalitetan rad i sudjelovanje svakog sudionika programa.

Pozivam **ravnatelje** da s ovim materijalom upoznaju **voditelje predmetnih stručnih vijeća**, **nastavnike** pripadajućih predmeta, **učenike** i **roditelje** kroz javnu objavu ovog dopisa (web stranica i oglasna ploča škole) i osobne razgovore. Molim vas, potaknite potencijalno darovite učenike na prijavu na ovaj poziv.

Poučeni dosadašnjim iskustvom, predlažemo da svaka škola, oformi **Stručni tim** za praćenje potencijalno darovitih učenika koji bi vodio brigu te imao uvid u napredak učenika tijekom cijele školske godine.

Prijedlog zadaća tima:

* planiranje, organiziranje i provođenje sustavnog rada s potencijalno darovitim učenicima, praćenje njihovog napredovanja, pružanje informacija roditeljima potencijalno darovitih učenika te suradnja s Centrom izvrsnosti SDŽ.

Prijedlog sastava članova Stručnog tima:

* ravnatelj škole, voditelj Stručnog tima i stručni suradnik (psiholog/pedagog),
* članovima Stručnog tima pridružuju se mentori, u pravilu profesori pojedinih predmeta koji, ovisno o programu rada, vode pojedine grupe potencijalno darovitih učenika škole.

Nakon što ravnatelji upoznaju sve koji trebaju biti uključeni u ovaj Projekt, oforme školski Stručni tim te imenuju odgovornu osobu koja će biti zadužena za praćenje učenika i sudjelovanje u postupku prijava potencijalno darovitih učenika za CI SDŽ, trebaju informirati svoje učenike i njihove roditelje/staratelje o mogućnostima, sustavu i načinu rada CI SDŽ, kao i potaknuti ih da se svi potencijalno daroviti učenici prijave na Javni poziv, pri čemu svakako trebaju osigurati ispunjavanje i potpisivanje Privole (prilog Javnom pozivu) o sudjelovanju u radu CI SDŽ jednog od roditelja/skrbnika.

Prilikom prijava učenici popunjavaju Privolu koja sadrži potpis roditelja/staratelja i predsjednika Stručnog toma (ravnatelj ili osoba koju imenuje ravnatelj škole).

Na Privoli učenici zaokružuju koji od ponuđena četiri programa CI SDŽ žele pohađati i prema tome se određuje prioritetno područje u koje će biti upisan.

Po primitku privola o sudjelovanju učenika u CI SDŽ unutar matičnih škola, **predsjednik Stručnog tima** elektroničkim putem (prema dolje navedenim uputama i putem službene poveznice) vrše unos svih podataka i obavljaju prijavu za sve kandidate, originalne dokumente pohranjuju u školi, a po potrebi ih dostavljaju u CI SDŽ.

Učenik može pristupiti testiranju u više centara, ali svojim odabirom bira prioritetno područje u koje želi biti upisan.

Nakon testiranja i provedbe svih postupaka odabira, polaznici koji su ostvarili pravo sudjelovanja u više centara, a s obzirom da se nastava u centrima odvija u isto vrijeme, prema prioritetu odabira centra prilikom prijava, bit će raspoređeni u izabrani Centar izvrsnosti.

Specifičnosti programa Centra izvrsnosti matematike (CIM):

Svi učenici koji su na **županijskom natjecanju iz matematike u šk.god. 2018./19.** ostvarili **jedno od prva tri mjesta** te **učenici koji su sudjelovali na državnom natjecanju iz matematike u šk.god. 2018./19.,** ukoliko seprijave za sudjelovanje u programu CIM-a, **izravno** postaju polaznici **bez obveze testiranja** (dužni su se prijaviti kroz sustav prijava). Također, **bez obveze testiranja izravno** (dužni su se prijaviti kroz sustav prijava) postaju polaznici CIM-a koji su protekle školske godine dobili *Priznanje za sudjelovanje u radu centra izvrsnosti iz* *matematike* (preko 70% dolazaka).

Specifičnosti programa Centra izvrsnosti novih tehnologija (CINT):

Svi učenici koji su sudjelovali u programima CINT-a u školskoj godini 2018./2019., **izravno** postaju polaznici programa u ovoj školskoj godini **bez obveze testiranja** (dužni su se prijaviti kroz sustav prijave).

Specifičnosti programa Centra izvrsnosti informatike (CII):

Svi učenici koji su u školskoj godini 2018./2019., dobili *Priznanje za sudjelovanje u radu centra izvrsnosti informatike* **izravno** postaju polaznici programa u ovoj školskoj godini **bez obveze testiranja** (dužni su se prijaviti kroz sustav prijave).

Specifičnosti programa Centra izvrsnosti prirodoslovlja (CIP):

Svi učenici koji su u školskoj godini 2018./2019., dobili *Priznanje za sudjelovanje u radu centra izvrsnosti prirodoslovlja* **izravno** postaju polaznici programa u ovoj školskoj godini **bez obveze testiranja** (dužni su se prijaviti kroz sustav prijave).

Odluka o sastavu, organizaciji i broju polaznika u grupama za rad u programima CI SDŽ bit će donesena nakon završetka odabira polaznika, a prema broju polaznika, mentora, mogućnostima radnih mjesta i uvjetima rada za svaki centar posebno.

Najvažniju i najodgovorniju kariku u realizaciji ovoga projekta svakako imate vi, ravnatelji škola, školski Stručni tim za potencijalno darovite učenike, kao i svi predmetni nastavnici u vašim školama. Pravodobno i kvalitetno informiranje, animiranje i poticanje te općenito uloženi trud višestruko će se vratiti kroz broj i kvalitetu polaznika i mentora u vašim i našim centrima izvrsnosti.

Ovaj dopis ujedno je:

1. **JAVNI POZIV ZA PRIJAVU UČENIKA NA TESTIRANJE I STJECANJE STATUSA POLAZNIKA CENTRA IZVRSNOSTI:**

**- MATEMATIKE**

**- INFORMATIKE**

**- NOVIH TEHNOLOGIJA**

**-PRIRODOSLOVLJA**

* + Pozivamo sve učenike koji su zainteresirani za stjecanje novih znanja kroz rad s najboljim mentorima, sveučilišnim profesorima, znanstvenicima i gostujućim predavačima da se prijave na ovaj Javni poziv kako bi kroz postupak testiranja stekli status polaznika u jednom od centara izvrsnosti
	+ Na Javni poziv mogu se prijaviti svi učenici koji pohađaju nastavu od 5. (petog) do 8. (osmog) razreda osnovne škole te od 1. (prvog) do 3. (trećeg) razreda srednje škole za sudjelovanje u programu Centra izvrsnosti matematike
	+ Na Javni poziv mogu se prijaviti svi učenici koji pohađaju nastavu 7. (sedmog) i 8. (osmog) razreda osnovne škole te od 1. (prvog) do 3. (trećeg) razreda srednje škole za sudjelovanje u programima Centra izvrsnosti informatike
	+ Na Javni poziv mogu se prijaviti svi učenici koji pohađaju nastavu 7. (sedmog) i 8. (osmog) razreda osnovne škole te od 1. (prvog) do 4. (četvrtog) razreda srednje škole za sudjelovanje u programima Centra izvrsnosti novih tehnologija i Centra izvrsnosti prirodoslovlja
	+ Uvjet za prijavu na Javni poziv jest ispunjavanje i potpisivanje prethodne privole jednog od roditelja/skrbnika te predsjednika Stručnog tima škole
	+ Obrazac Privole može se dobiti u svakoj školi ili na sljedećim web stranicama:

- Splitsko-dalmatinska županija: <http://www.dalmacija.hr>/

- Centar izvrsnosti SDŽ: <https://ci-sdz.hr/>

- III. gimnazija: http://www.trema.hr/

- Elektrotehnička škola Split: http://ss-elektrotehnicka-st.skole.hr/

- Tehnička škola za strojarstvo i mehatroniku: <http://ss-tehnicka-st.skole.hr/>

- Prirodoslovna tehnička škola Split: <http://www.ss-prirodoslovna-tehnicka-st.skole.hr/>

* + Prijaviti se možete ispunjavanjem traženih podataka za svakog kandidata putem poveznice:

<https://creator.zohopublic.com/brcicd/centar-izvrsnosti/form-perma/PRIJAVA_U_ENIKA/5nq5n4AUBuXhH22PyQ5EUEqDeYRGOqx3xEaJHJhYTg9s7715BF0B0PpZZZNQvTTtg2wrxs2fFPYKdKQJQj2knBjfGTtxWVSvW1eW/>

* + Svaka škola, u pravilu, popunjava skupne prijave za CI SDŽ koje ispunjava i potpisuje predsjednik Stručnog tima ili odgovorna osoba koju imenuje ravnatelj
	+ Zainteresirani **kandidati izvan Splitsko-dalmatinske županije** mogu ispuniti zasebnu prijavu, pri čemu elektroničku prijavu dopunjavaju skeniranim originalom prijave koju potpisuje i pečatom ovjerava matična škola te ispunjenom i potpisanom privolom jednog od roditelja/skrbnika, a dostavljaju se elektroničkom poštom na adresu: info@ci-sdz.hr
	+ Rok za prijavu kandidata istječe **u utorak, 14. svibnja 2019. godine** **u 23,59** kada će poveznica za prijavu biti zatvorena
	+ Nakon testiranja i provedbe svih postupaka odabira, polaznici će biti raspoređeni u odabrani centar izvrsnosti.

**UPUTE ZA KORIŠTENJE I PRISTUP APLIKACIJI ZA UNOS PODATAKA:**

**Za pristup aplikaciji za unos podataka potrebno je:**

**1. Kliknuti na poveznicu, držeći tipku CTRL i klik mišem na poveznicu**

**ili**

**2. Kopirati cijelu poveznicu u adresnu liniju bilo kojeg Web preglednika (Internet explorer, Firefox, Chrome,...)**

1. **Unijeti tražene podatke**
2. **Nakon unosa podataka kliknuti na „Spremi“ i podaci će biti pohranjeni u bazu na serveru uz poruku o uspješnoj pohrani.**

Molim sve pozvane da se odazovu na Javne pozive i pridonesu iznalaženju najboljih rješenja u realizaciji ovog važnog projekta, a u interesu naših učenika i nastavnika te napretku uvjeta odgojno-obrazovnog rada u našim školskim ustanovama.

S poštovanjem,

 Pročelnik:

 TOMISLAV ĐONLIĆ, prof.